《次知府吴国伦鉴江亭诗韵》
明代·李一迪

石壁高悬一径回，新亭屹立为谁开。云含山色从天落，日送江光入槛来。

抱病频年怀鉴水，衔杯此地即蓬莱。欲归共拟观涛赋，无那郢都白雪才。

作者简介：李一迪，字君哲。茂名人。明世宗嘉靖四十四年（一五六五）进士，官至金衢副使。有《拙宦存稿》。清光绪《高州府志》卷三七有传。